

***ЮГОЗАПАДЕН УНИВЕРСИТЕТ “НЕОФИТ РИЛСКИ“***

***ФИЛОСОФСКИ ФАКУЛТЕТ***

***Благоевград 2700, ул.“Иван Михайлов” N 66 УТВЪРЖДАВАМ!***

***Тел.: +359/73/ 88 55 01 РЕКТОР:***

***Fax: +359/73/ 88 55 16 проф. д-р Борислав Юруков***

***E-mail: info@swu.bg***

***К В А Л И Ф И К А Ц И О Н Н А***

***Х А Р А К Т Е Р И С Т И К А***

|  |  |
| --- | --- |
| ОБЛАСТ НА ВИСШЕ ОБРАЗОВАНИЕ: | **3. СОЦИАЛНИ, СТОПАНСКИ И ПРАВНИ НАУКИ** |
|  |  |
| ПРОФЕСИОНАЛНО НАПРАВЛЕНИЕ: | **3.2 ПСИХОЛОГИЯ** |
| СПЕЦИАЛНОСТ: | **ПСИХОЛОГИЯ** |
| МАГИСТЪРСКА ПРОГРАМА: | **УЧИЛИЩНА ПСИХОЛОГИЯ** |
|  |  |
| ОБРАЗОВАТЕЛНО-КВАЛИФИКАЦИОННА СТЕПЕН | **МАГИСТЪР** |
|  |  |
| НИВО ОТ НАЦИОНАЛНАТА КВАЛИФ. РАМКА: | **НИВО 7** |
| БРОЙ КРЕДИТИ ПО ECTS: | **120** |
|  |  |
| ПРОФЕСИОНАЛНА КВАЛИФИКАЦИЯ | **МАГИСТЪР ПО УЧИЛИЩНА ПСИХОЛОГИЯ** |
|  |  |
| СРОК НА ОБУЧЕНИЕ: | **4 /четири/ СЕМЕСТЪРА** |
|  |  |
| ФОРМА НА ОБУЧЕНИЕ: | **РЕДОВНА** |
|  |  |
| ВЪВЕДЕН ОТ УЧЕБНАТА: | **2019/2020 г.** |
|  |  |
| ВАЛИДЕН ДО: |  |
|  |  |
| КОД: | **03.33\_6.11.20** |

***КВАЛИФИКАЦИОННА ХАРАКТЕРИСТИКА***

**ОБЩО ПРЕДСТАВЯНЕ НА МАГИСТЪРСКАТА ПРОГРАМА**

Магистърската програма „Училищна психология“ е предназначена за студенти, завършили образователно-квалификационната степен „бакалавър“ от всички области на висшето образование*.* Те могат да продължат обучението си, с оглед придобиването на разширени и задълбочени теоретични знания и практически умения в областта на училищната психология.

Програмата е подходяща за млади специалисти, които са ориентирани към прилагане на психологичното знание в училищна среда. Потребността от подготовка на висококвалифицирани специалисти в областта на училищната психология се обуславя от непрекъснато нарастващата обществената необходимост от професионални психолози, компетентни в превенцията, психологичната диагностика и подкрепа, приложими към училищната институция.

**ОРГАНИЗАЦИЯ НА ОБУЧЕНИЕТО**

Учебният план и учебните програми на магистърска програма "Училищна психология" са разработени в съответствие с изискванията на Закона за висшето образование, Наредба № 21/30.09.2004г. за прилагане на система за натрупване и трансфер на кредити във висшите училища (ДВ бр. 89/12.10.2004 г.), Наредба за държавните изисквания за придобиване на висше образование на образователно-квалификационните степени „бакалавър”, „магистър” и „специалист” (ДВ бр. 76/06.08.2002 г.) и Националната квалификационна рамка (приета от РМС с решение № 96№02.02.2012 г.).

Обучението в магистърска програма "Училищна психология" е предназначено за завършили други професионални направления, различни от 3.2 Психология и е с продължителност 2 години (4 /четири/ семестъра). Учебният план осигурява получаването общо на 120 ЕСТS кредита, разпределени поравно за двата семестъра, като лекционният хорариум е 640 часа, а учебната практика е 45 часа.

В структурно отношение магистърската програма включва задължителни и избираеми дисциплини (в съотношение 70% : 30%), факултативни дисциплини и задължителна учебна практика по специалността.

Задължителните учебни дисциплини осигуряват придобиването на задълбочена теоретична и специализирана подготовка за осъществяване на ефективна превантивна, диагностична и консултативна дейност.

Избираемите учебни дисциплини осигуряват разширяване и надграждане на теоретичната и специализираната подготовка по специалността чрез овладяване на специфични знания умения и компетентности.

Факултативните учебни дисциплини дават възможност за получаване на знания и умения от различни научни области в съответствие с интересите на студентите.

Студентите се дипломират след полагане на държавен изпит или защита на дипломна работа (магистърска теза), за което придобиват 15 кредита (чл. 10 на Наредба № 21/30.09.2004 г.).

Задължителната учебна практика се провежда в училищната система в рамките на 45 часа, като след провеждането ѝ студентите придобиват 3 кредита.

**ОБРАЗОВАТЕЛНИ ЦЕЛИ**

**Основната цел** на предлаганото обучение е да осигури висококвалифицирани специалисти за нуждите на училищната система, които са придобили специализирана теоретична и практическа подготовка по отношение на концептуалните постановки за психичното развитие и проявление в училищна възраст, както и за адекватна професионална подкрепа. Студентите, обучаващи се в магистърска програма по "Училищна психология" получават задълбочени психологически знания за педагогическия труд на учителя, за психологическите характеристики на учебната дейност; за спецификата на взаимоотношенията в училищна среда, както и за активната функция на психолога в цялостния учебно-възпитателен процес.

**ИЗИСКВАНИЯ КЪМ ПОДГОТОВКАТА НА СТУДЕНТИТЕ**

|  |
| --- |
| **Завършилите магистърска програма „Училищна психология” притежават по-разширени и по-задълбочени психологически знания от тези на бакалаврите, а именно:**   * осведоменост за съвременни методи за психологична диагностика и експериментални изследвания в училищна среда; * задълбочени знания за граничните състояния при нормата и патологията в избраната област; * осведоменост за спецификата на образованието и за психологичните проблеми на личния състав, работещ в съответната област; * осведоменост за научните изследвания по избраната магистърска програма у нас и по света; * демонстрират критично осъзнаване на знанията в областта на клиничната психология и практика, и връзките между различните изучавани области.   **Завършилите магистърската програма студенти притежават следните умения:**   * умения за психологично консултиране; * умения за създаване на публикации по данни от собствени изследвания; * умение за наблюдателност върху промени в поведението на учениците в различни ситуации; * умения да се провежда психодиагностика и психопрофилактика на ученици и учители; * умения за интегриране на данни, получени от различни източници, в перспективата на оценка на психичното функциониране на личността; |
| **Завършилите магистърската програма придобиват лични и професионални компетентности** за успешна и продуктивна практическа дейност, свързана с прилагането на общопсихологични и специфични принципи, методи и процедури за оценка, диагностика, превенция, консултиране, както и за провеждане на фундаментални и приложни психологични изследвания.  Обучението в магистърската програма развива у студентите *компетентност за учене* – те умеят системно и задълбочено да оценяват познанията си и идентифицират потребност от нови знания, владеят богат понятиен апарат и проявяват способности за концептуално и абстрактно мислене.  Студентите развиват също *комуникативни и социални компетентности*, свързани с умението за ясно и достъпно формулиране и излагане на собствени аргументирани схващания, формулировки на проблеми и възможни решения пред специализирана и неспециализирана аудитория, използвайки богат набор от техники и подходи.  Завършилите магистри придобиват чрез обучението си професионални компетентности и умения за диагностика на талантливи деца и юноши. Те получават знания и умения за индивидуално и групово консултиране на ученици със специфични образователни потребности и на ученици с проблемно поведение; на учители и родители при нарушени взаимодействия с учениците и колегите им; компетентности и умения за консултиране на всички звена в системата на образованието.  **ОБЛАСТИ НА РЕАЛИЗАЦИЯ**  Професионалната компетентност на завършилите магистърската програма им дават възможност за професионална реализация в различните степени на образователната система - начални училища, средни общообразователни училища, професионални гимназии и свързаните с тях институции като центрове за психо-социална рехабилитация на деца, детски педагогически стаи, консултативни и научни звена, частни кабинети и други.  **Квалификационната характеристика на програмата “Училищна психология” за образователно-квалификационна степен “магистър” с професионална квалификация “магистър по училищна психология” е основен документ, който определя разработването на учебния план и учебните програми. Тя е съобразена с Наредбата за държавните изисквания за придобиване на висше образование на образователно-квалификационните степени „бакалавър”, „магистър” и „специалист”, с Правилниците на ЮЗУ “Неофит Рилски” и с Националната квалификационна рамка на Република България.** | | |

Квалификационната характеристика е приета на заседание на Катедрения съвет на катедра Психология, Протокол № 9/30.04. 2014 г. Актуализирана и приета на заседание на Катедрения съвет на катедра Психология, Протокол №5/ 08.05. 2019 г.

Квалификационната характеристика е приета на заседание на Факултетния съвет на Философски факултет, Протокол № 18/12.05.2014 г. Допълнена и изменена на заседание на Факултетния съвет на Философски факултет, Протокол № 39/ 27.05. 2019 г.

Квалификационната характеристика е утвърдена на заседание на Академичния съвет на ЮЗУ “Неофит Рилски”, Протокол №29/ 28.05.2014 г. Допълнена и изменена на AC, Протокол № 39/ 19.06.2019 г.

Ръководител катедра „Психология”: .....................................

Проф. д.пс.н. Людмил Кръстев

Декан на Философски факултет: ......................................

Проф. д-р Борис Манов